КОМИ РЕСПУБЛИКАЛӦН ОЛАНПАС

**Коми Республикаын «Кулӧмдін» муниципальнӧй районса муниципальнӧй юкӧнын меститчысь «Руч» да «Аныб», «Кулӧмдін» да «Носим» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2017 вося косму тӧлысь 20 лунӧ

Тайӧ Оланпасӧн «Россия Федерацияын меставывса асвеськӧдлӧм котыртан ӧтувъя принципъяс йылысь» Федеральнӧй оланпаслӧн 13 статья, 34 статьяса 5 юкӧн, «Коми Республикаын административно-территориальнӧй да муниципальнӧй тэчасног юалӧмъяс решитан пӧрадок йылысь, географическӧй да мукӧд объект нимъяс йылысь» Коми Республикаса Оланпаслӧн 5 статьяса 1 юкӧн, 14 да 28 статьяяс подув вылын «Кулӧмдін» муниципальнӧй районса Сӧветлӧн водзмӧстчӧм серти сикт овмӧдчӧминъясса муниципальнӧй юкӧнъясын олысьяслӧн сӧгласлун серти, кутшӧмӧс петкӧдлӧны быд овмӧдчӧминысь бӧрйӧм органъяс, ӧтувтчӧны мукӧд муниципальнӧй юкӧнлысь мудоръяс вежтӧг Коми Республикаын сикт овмӧдчӧминъясса муниципальнӧй юкӧнъяс, кутшӧмъяс меститчӧны Коми Республикаын «Кулӧмдін» муниципальнӧй районса муниципальнӧй юкӧн мутасын, да такӧд йитӧдын пыртӧны вежсьӧмъяс Коми Республикаса ӧткымын оланпасӧ, а сідзжӧ урчитӧны медводдзаысь бӧрйӧм органъяслӧн депутатъяслысь лыдсӧ да уджмог збыльмӧдан кадколастсӧ да бӧръян пӧрадоксӧ, выльысь артмӧдӧм муниципальнӧй юкӧнъясса медводдза юралысьяслысь уджмогъяссӧ, уджмогъяс збыльмӧдан кадколастсӧ.

**1 статья**

Ӧтувтны сикт овмӧдчӧминъясса муниципальнӧй юконъяссӧ, кутшӧмъяс меститчӧны Коми Республикаын «Кулӧмдін» муниципальнӧй районса муниципальнӧй юкӧн мутасын:

1) «Руч» да «Аныб» да лӧсьӧдны выльысь артмӧдӧм «Руч» сикт овмӧдчӧминса муниципальнӧй юкӧн;

2) «Кулӧмдін» да «Носим» да лӧсьӧдны выльысь артмӧдӧм «Кулӧмдін» сикт овмӧдчӧминса муниципальнӧй юкӧн.

**Статья 2**

Ӧтувтны административнӧй мутасъяс:

1) Кулӧмдін район мутасын Руч сикт сы ув мутасӧн да Аныб сикт сы ув мутасӧн ӧти административнӧй мутасӧ — Кулӧмдін район мутасын Руч сикт сы ув мутасӧн;

2) Кулӧмдін район мутасын Кулӧмдін сикт сы ув мутасӧн да Носим сикт сы ув мутасӧн ӧти административнӧй мутасӧ — Кулӧмдін район мутасын Кулӧмдін сикт сы ув мутасӧн.

**3 статья**

Индыны административнӧй шӧринъясӧн:

1) муниципальнӧй юкӧнлӧн да административнӧй мутаслӧн, кутшӧмъясӧс индӧма лӧсялӧмӧн тайӧ Оланпаслӧн 1 статьяса 1 пунктын да 2 статьяса 1 пунктын, - Руч сикт;

2) муниципальнӧй юкӧнлӧн да административнӧй мутаслӧн, кутшӧмъясӧс индӧма лӧсялӧмӧн тайӧ Оланпаслӧн 1 статьяса 2 пунктын да 2 статьяса 2 пунктын, - Кулӧмдін сикт.

**4 статья**

Пыртны «Коми Республикаын меставывса асвеськӧдлӧмсӧ мутас серти котыртӧм йылысь» (Коми Республикаса канму власьт органъяслӧн индӧд-тшӧктӧмъяс, 2005, 11 №, 4103 ст.; 2006, 1 №, 4194 ст.; 4 №, 4360 ст.; 6 №, 4461 ст.; 2007, 1 №, 4651 ст.; 4677 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2015, 23 №, 333 ст.; 2016, 10 №, 116 ст.) татшӧм вежсьӧмъяс:

1) 21 статьяса 1 юкӧнлӧн 7 да 16 пунктъяс киритны;

2) 163 да 172 статьяяс киритны;

3) 176 статьяса 1 юкӧн гижны тадзи:

«1. Руч овмӧдчӧмин мутасын муниципальнӧй юкӧнӧ пырӧны Аныб, Руч сиктъяс, Лунпока, Ӧлек грездъяс.»;

4) 177 статьяса 1 юкӧн гижны тадзи:

«1. Кулӧмдін овмӧдчӧмин мутасын муниципальнӧй юкӧнӧ пырӧны Паспом сикт кодь посёлок, Носим, Кулӧмдін сиктъяс, Парма грезд.»;

5) 179 статьяса 1 юкӧнын «Аныб,» да «Носим,» кывъяс киритны;

6) 141 да 150 содтӧдъяс киритны;

7) 154 содтӧд гижны тайӧ Оланпас дорӧ 1 содтӧд серти;

8) 155 содтӧд гижны тайӧ Оланпас дорӧ 2 содтӧд серти.

**5 статья**

Пыртны «Коми Республикалӧн административно-территориальнӧй тэчасног йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2006, 10 №, 4594 ст.; 2007, 1 №, 4655 ст.; 9 №, 4984 ст.; 2008, 2 №, 3 ст.; 9 №, 424 ст.; 12 №, 722 ст.; 723 ст.; 726 ст.; 2009, 16 №, 262 ст.; 41 №, 762 ст.; 2010, 22 №, 517 ст.; 2011, 37 №, 986 ст.; 987 ст.; 988 ст.; 989 ст.; 2012, 7 №, 169 ст.; 21 №, 475 ст.; 22 №, 488 ст.; 2014, 13 №, 211 ст.; 35 №, 724 ст.; 2016, 10 №, 116 ст.; 17 №, 227 ст.) татшӧм вежсьӧмъяс:

1) 240 статьяса 1 юкӧнлӧн 7 да 16 пунктъяс киритны;

2) 241 статьяса 1 юкӧнын «Аныб,» да «Носим,» кывъяс киритны;

3) 248 да 257 статьяяс киритны;

4) 261 статьяса 1 юкӧн гижны тадзи:

«1. Административнӧй мутасӧ пырӧны Аныб, Руч сиктъяс, Лунпока, Ӧлек грездъяс да на дорӧ йитчысь муяс.»;

5) 262 статьяса 1 юкӧн гижны тадзи:

«1. Административнӧй мутасӧ пырӧны Паспом сикт кодь посёлок, Носим, Кулӧмдін сиктъяс, Парма грезд да на дорӧ йитчысь муяс.»;

6) 218 да 227 содтӧдъяс киритны;

7) 231 содтӧд гижны тайӧ Оланпас дорӧ 3 содтӧд серти;

8) 232 содтӧд гижны тайӧ Оланпас дорӧ 4 содтӧд серти.

**6 статья**

1. Индыны депутатъяслысь лыдсӧ, кодъясӧс бӧрйӧны выльысь артмӧдӧм сикт овмӧдчӧминъясса муниципальнӧй юкӧнъясын медводдзаысь бӧрйӧм органъясӧ:

1) Руч сикт сы ув мутасӧн мутасын — 7 депутат;

2) Кулӧмдін сикт сы ув мутасӧн мутасын — 10 депутат.

2. Индыны депутатъяслысь уджмог збыльмӧдан кадколаст, кодъяс пырӧны выльысь артмӧдӧм сикт овмӧдчӧминъясса муниципальнӧй юкӧнъясын медводдзаысь бӧрйӧм органъясӧ:

1) Руч сикт сы ув мутасӧн мутасын— 4 во;

2) Кулӧмдін сикт сы ув мутасӧн мутасын — 4 во.

**7 статья**

1. Выльысь артмӧдӧм сикт овмӧдчӧминлӧн муниципальнӧй юкӧнса медводдза юралысь:

1) Руч сикт сы ув мутасӧн мутасын бӧрйыссьӧ выльысь артмӧдӧм «Руч» сикт овмӧдчӧминлӧн муниципальнӧй юкӧнса бӧрйӧм органӧн сылӧн пырысьяс лыдысь, збыльмӧдӧ муниципальнӧй юкӧнса бӧрйӧм органӧн веськӧдлысьлысь уджмогъяссӧ да веськӧдлӧ меставывса администрацияӧн (муниципальнӧй юкӧнлӧн олӧмӧ пӧртысь да тшӧктысь орган);

2) Кулӧмдін сикт сы ув мутасӧн мутасын бӧрйыссьӧ выльысь артмӧдӧм «Кулӧмдін» сикт овмӧдчӧминлӧн муниципальнӧй юкӧнса бӧрйӧм органӧн сылӧн пырысьяс лыдысь да збыльмӧдӧ муниципальнӧй юкӧнса бӧрйӧм органӧн веськӧдлысьлысь уджмогъяссӧ.

2. Урчитны выльысь артмӧдӧм сикт овмӧдчӧминлӧн муниципальнӧй юкӧнса медводдза юралысьлысь уджмог збыльмӧдан кадколаст:

1) Руч сикт сы ув мутасӧн мутасын — 4 во;

2) Кулӧмдін сикт сы ув мутасӧн мутасын — 4 во.

3. Сикт овмӧдчӧминса бӧрйӧм органлысь медводдза чукӧртчылӧмсӧ чукӧртӧ сикт овмӧдчӧминса выльысь артмӧдӧм муниципальнӧй юкӧнын бӧрйысьӧмъяс котыртан бӧрйысян комиссия сикт овмӧдчӧминса муниципальнӧй юкӧнлӧн бӧрйӧм органса урчитӧм депутат лыдысь кык коймӧд пайысь оз этшаджыкӧс бӧръян лунсянь 30 лунысь оз сёрджык.

**8 статья**

1. Тайӧ Оланпасыс, 6 да 7 статьяяс кындзи, вынсялӧ сійӧс официальнӧя йӧзӧдӧмсянь дас лун кольӧм бӧрын.

Тайӧ Оланпаслӧн 6 да 7 статьяяс вынсялӧны сійӧс официальнӧя йӧзӧдӧмсянь 45 лун кольӧм бӧрын сэк, кор кор тайӧ Оланпас вынсялан лунсянь ӧти тӧлысь чӧжӧн меставывса референдум нуӧдӧм йылысь водзмӧстчӧмӧн тайӧ Оланпаслӧн 1 статьяын индӧм выльысь артмӧдӧм сикт овмӧдчӧминъясса муниципальнӧй юкӧнъяслӧн меставывса асвеськӧдлан органъяслысь тэчассӧ урчитан юалӧм серти оз петны выльысь артмӧдӧм сикт овмӧдчӧминъяслӧн муниципальнӧй юкӧнъясса бӧрйысян инӧда олысьяслӧн группаяс, кутшӧмъясӧс артмӧдӧма оланпастэчасӧн урчитӧм пӧрадок серти.

2. Руч сикт сы ув мутасӧн, Кулӧмдін сикт сы ув мутасӧн мутасын выльысь артмӧдӧм сикт овмӧдчӧминъясса муниципальнӧй юкӧнъяслӧн медводдзаысь бӧрйӧм органъясысь депутатъясӧс бӧрйӧм могысь бӧрйысян кытшъяслысь схемаяссӧ вынсьӧдӧны бӧрйысьӧмъяссӧ котыртысь бӧрйысян комиссияяс тайӧ Оланпас вынсялан лунсянь кык тӧлысь чӧжӧн.

Коми Республикаса Юралысь С.А. Гапликов

Сыктывкар

2017 вося косму тӧлысь 28 лун

39-РЗ №

«Коми Республикаын «Кулӧмдін» муниципальнӧй районса муниципальнӧй юкӧнын меститчысь «Руч» да «Аныб», «Кулӧмдін» да «Носим» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

1 содтӧд

«Коми Республикаын меставывса асвеськӧдлӧмсӧ мутас серти

котыртӧм йылысь»

Коми Республикаса Оланпас дорӧ

154 содтӧд»

Руч овмӧдчӧмин мутасын

муниципальнӧй юкӧнлысь мудоръяс

картография боксянь опишитӧм

Руч овмӧдчӧминлӧн мудорыс заводитчӧ Кулӧмдінса лесхозлӧн Дереваннӧйса лесничествоын 1 кварталлӧн рытыв-войвыв помсянь да мунӧ, ёнджыкасӧ асыввылӧ, а сэсся асыв-войвылӧ, Кулӧмдін районлӧн мудорті Кулӧмдінса лесхозлӧн Озъягса лесничествоын 58 кварталлӧн асыв-войвыв помӧдз. Водзӧ лунвылӧ Кулӧмдінса лесхозлӧн Озъягса лесничествоын 58 кварталлӧн, Дереваннӧйса лесничествоын 4, 10 кварталлӧн асыввыв мудорті, водзӧ 11 кварталса рытыввыв мудорті. Водзӧ 13 — 15 кварталъяслӧн войвыв мудорті асыввылӧ, сэсся 15 кварталса асыввыв мудорті Эжва ю визькӧд вомӧнасянінӧдз. Водзӧ ю визьті кывтыд 15 кварталлӧн асыв-лунвыв помӧдз. Водзӧ 15, 14 кварталъяслӧн лунвыв мудорті рытыввылӧ Эжва юлӧн веськыд берегкӧд вомӧнасянінӧдз. Водзӧ веськыда рытыввылӧ Эжва ю вомӧн 31 кварталлӧн войвыв помӧдз. Водзӧ 31 кварталлӧн войвыв мудорті Ручьёль ю вомӧдз. Водзӧ Ручьёль ю визьті кывтыд 29 кварталлӧн асыввыв мудорӧдз. Водзӧ лунвылӧ 29 кварталлӧн асыввыв мудорті да рытыввылӧ 29 — 27, 34 кварталъяслӧн лунвыв мудорті Кулӧмдін районлӧн рытыввыв мудорӧдз. Водзӧ, ёнджыкасӧ войвылӧ, Кулӧмдін районса мудорті петан чутӧдз.

Пасйӧд. Мудоръяссӧ опишитӧма 1991 вося Кулӧмдінса лесхозлӧн вӧр овмӧс нуӧдан материалъяс тӧд вылын кутӧмӧн.».

«Коми Республикаын «Кулӧмдін» муниципальнӧй районса муниципальнӧй юкӧнын меститчысь «Руч» да «Аныб», «Кулӧмдін» да «Носим» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

2 содтӧд

«Коми Республикаын меставывса асвеськӧдлӧмсӧ мутас серти

котыртӧм йылысь»

Коми Республикаса Оланпас дорӧ

155 содтӧд»

Кулӧмдін овмӧдчӧминса мутасын

муниципальнӧй юкӧнлысь мудоръяс

картография боксянь опишитӧм

Кулӧмдін овмӧдчӧминлӧн мудорыс заводитчӧ Кулӧмдінса лесхозлӧн Кулӧмдінса лесничествоын 19 кварталлӧн рытыв-войвыв помсянь да мунӧ асыввылӧ 19 — 23 кварталъясса войвыв мудорті Эжва ю визькӧд вомӧнасянінӧдз. Водзӧ Эжва юлӧн визьті катыд 1 км гӧгӧр. Водзӧ веськыда асыввылӧ каналъяс системалӧн рытыв-лунвыв помӧдз, кутшӧмъяс меститчӧны Эжва ю пӧлӧн, Кебанъёль сикт кодь посёлок да Носим сикт костын. Водзӧ мелиоративнӧй каналъяслӧн визьті асыв-войвылӧ, а сэсся асыв-лунвылӧ каналъяслӧн асыв-лунвыв помӧдз. Водзӧ сылань жӧ веськыда 800 м муйӧж туйлӧн, кутшӧм мунӧ рытыввылӧ Носим сиктлань, Кулӧмдінса лесхозлӧн Кужса лесничествоын 71 кварталлӧн рытыв мудоркӧд вомӧнасянінӧдз. Водзӧ асыввылӧ муйӧж туйлӧн визьті Кулӧмдінса лесхозлӧн Кулӧмдінса лесничествоын 24 кварталлӧн рытыв-войвыв помӧдз, водзӧ 24 кварталлӧн войвыв мудорті Кулӧмдін — Кырныша участок вылын автомашина туй визькӧд вомӧнасянінӧдз. Водзӧ асыв-войвылӧ автомашина туй визьті 3 кварталса рытыв мудорӧдз. Водзӧ войвылӧ Кулӧмдінса лесничествоын 3 кварталлӧн да Кулӧмдінса лесхозлӧн Кужса лесничествоын 60, 48, 38, 28, 18, 8 кварталъяслӧн рытыв мудорті. Водзӧ 8 — 10 кварталъяслӧн войвыв мудорті. Водзӧ лунвылӧ 10, 20, 30, 40 кварталъяслӧн асыввыв мудорті. Водзӧ асыввылӧ Кулӧмдінса лесхозлӧн Кужса лесничествоын 51, 52 кварталъяслӧн да Немдінса лесхозлӧн Шӧръягса лесничествоын 1 — 14 кварталъяслӧн войвыв мудорті. Водзӧ лунвылӧ 14, 31, 48 кварталъяслӧн асыввыв мудорті. Водзӧ рытыввылӧ 48 кварталлӧн лунвыв мудорті. Водзӧ лунвылӧ 64 кварталлӧн асыввыв мудорті. Водзӧ рытыввылӧ Немдінса лесхозлӧн Шӧръягса лесничествоын 64 — 52 кварталъяслӧн да Кулӧмдінса лесхозлӧн Кулӧмдінса лесничествоын 18 — 15 кварталъяслӧн лунвыв мудорті. Водзӧ лунвылӧ 28 кварталлӧн асыввыв мудорті. Водзӧ рытыввылӧ 28, 27 кварталъяслӧн лунвыв мудорті да лунвылӧ 40 кварталса асыввыв мудорті. Водзӧ асыввылӧ 57 кварталса войвыв мудорті да лунвылӧ Кулӧмдінса лесхозлӧн Кулӧмдінса лесничествоын 57, 78 кварталъяслӧн асыввыв мудорті, Эжва ю вомӧн сыланьӧ жӧ, Кулӧмдінса лесхозлӧн Керчомъяса лесничествоын 6, 17 кварталъяслӧн асыввыв мудорті. Водзӧ рытыввылӧ Кулӧмдінса лесхозлӧн Керчомъяса лесничествоын 17, 16 кварталъяслӧн, Кулӧмдінса лесхозлӧн Кулӧмдінса лесничествоын 95 - 86 кварталъяслӧн да Кулӧмдінса лесхозлӧн Дереваннӧйса лесничествоын 81, 80 кварталъяслӧн лунвыв мудорті. Водзӧ войвылӧ 80 кварталлӧн рытыввыв мудорті. Водзӧ асыввылӧ Кулӧмдінса лесхозлӧн Дереваннӧйса лесничествоын 80, 81 кварталъяслӧн войвыв мудорті. Водзӧ войвылӧ Кулӧмдінса лесхозлӧн Кулӧмдінса лесничествоын 67, 47 кварталъяслӧн рытыввыв мудорті. Водзӧ асыввылӧ 47 квартал войвыв мудорті да войвылӧ 33, 19 кварталъяслӧн рытыввыв мудорті петан чутӧдз.

Пасйӧд. Мудоръяссӧ опишитӧма 1991 вося Кулӧмдінса лесхозлӧн да 2001 вося Немдінса лесхозлӧн вӧр овмӧс нуӧдан материалъяс тӧд вылын кутӧмӧн.».

«Коми Республикаын «Кулӧмдін» муниципальнӧй районса муниципальнӧй юкӧнын меститчысь «Руч» да «Аныб», «Кулӧмдін» да «Носим» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

3 содтӧд

«Коми Республикаын меставывса асвеськӧдлӧмсӧ мутас серти

котыртӧм йылысь»

Коми Республикаса Оланпас дорӧ

231 содтӧд»

Руч сиктлысь сы ув мутасӧн – административнӧй

мутаслысь мудоръяс

картография боксянь опишитӧм

Руч сикт сы ув мутасӧн — административнӧй мутас мудор заводитчӧ Кулӧмдінса лесхозлӧн Дереваннӧйса лесничествоын 1 кварталлӧн рытыв-войвыв помсянь да мунӧ, ёнджыкасӧ асыввылӧ, а сэсся асыв-войвылӧ, Кулӧмдін районлӧн мудорті Кулӧмдінса лесхозлӧн Озъяг лесничествоын 58 кварталлӧн асыв-войвыв помӧдз. Водзӧ лунвылӧ Кулӧмдінса лесхозлӧн Озъягса лесничествоын 58 кварталлӧн, Кулӧмдінса лесхозлӧн Дереваннӧйса лесничествоын 4, 10 кварталъяслӧн асыввыв мудорті, водзӧ 11 кварталса рытыввыв мудорті. Водзӧ асыввылӧ 13 — 15 кварталъяслӧн войвыв мудорті, сэсся 15 кварталса асыввыв мудорті Эжва ю визькӧд вомӧнасянінӧдз. Водзӧ ю визь кузя кывтыд 15 кварталса асыв-лунвыв помӧдз. Водзӧ рытыввылӧ 15, 14 кварталъяслӧн лунвыв мудорті Эжва юлӧн веськыд берегкӧд вомӧнасянінӧдз. Водзӧ веськыда рытыввылӧ Эжва ю вомӧн 31 кварталса войвыв помӧдз. Водзӧ 31 кварталса войвыв мудорті Ручьёль ю вомӧдз. Водзӧ Ручьёль ю визьті кывтыд 29 кварталлӧн асыввыв мудорӧдз. Водзӧ лунвылӧ 29 кварталса асыввыв мудорті да рытыввылӧ 29 — 27, 34 кварталъяслӧн лунвыв мудорті Кулӧмдін районлӧн рытыввыв мудорӧдз. Водзӧ, ёнджыкасӧ войвылӧ, Кулӧмдін район мудорті петан чутӧдз.

Пасйӧд. Мудоръяссӧ опишитӧма 1991 вося Кулӧмдінса лесхозлӧн вӧр овмӧс нуӧдан материалъяс тӧд вылын кутӧмӧн.».

«Коми Республикаын «Кулӧмдін» муниципальнӧй районса муниципальнӧй юкӧнын меститчысь «Руч» да «Аныб», «Кулӧмдін» да «Носим» сикт овмӧдчӧминъясса муниципальнӧй юкӧнъяс ӧтувтӧм йылысь да такӧд йитӧдын Коми Республикаса ӧткымын оланпасӧ вежсьӧмъяс пыртӧм йылысь» Коми Республикаса Оланпас дорӧ

4 содтӧд

«Коми Республикаын меставывса асвеськӧдлӧмсӧ мутас серти

котыртӧм йылысь»

Коми Республикаса Оланпас дорӧ

232 содтӧд»

Кулӧмдін сиктлысь сы ув мутасӧн - административнӧй

мутаслысь мудоръяс

картография боксянь опишитӧм

Кулӧмдін сикт сы ув мутасӧн — административнӧй мутас мудор заводитчӧ Кулӧмдінса лесхозлӧн Кулӧмдінса лесничествоын 19 кварталлӧн рытыв-войвыв помсянь да мунӧ асыввылӧ 19 — 23 кварталъяслӧн войвыв мудорті Эжва ю визькӧд вомӧнасянінӧдз. Водзӧ Эжва ю визьті катыд 1 км гӧгӧр. Водзӧ веськыда асыввылӧ каналъяс системалӧн рытыв-лунвыв помӧдз, кутшӧмъяс меститчӧны Эжва ю пӧлӧн, Кебанъёль сикт кодь посёлок да Носим сикт костын. Водзӧ мелиоративнӧй каналъяслӧн визьті асыв-войвылӧ, а сэсся асыв-лунвылӧ каналъяслӧн асыв-лунвыв помӧдз. Водзӧ сылань жӧ веськыда 800 м муйӧж туйлӧн, кутшӧм мунӧ рытыввылӧ Носим сиктлань, Кулӧмдінса лесхозлӧн Кужса лесничествоын 71 кварталлӧн рытыв мудоркӧд вомӧнасянінӧдз. Водзӧ асыввылӧ муйӧж туй визьті Кулӧмдінса лесхозлӧн Кулӧмдінса лесничествоын 24 кварталлӧн рытыв-войвыв помӧдз, водзӧ 24 кварталса войвыв мудорті Кулӧмдін — Кырныша участок вылын автомашина туй визькӧд вомӧнасянінӧдз. Водзӧ асыв-войвылӧ автомашина туй визьті 3 кварталлӧн рытыв мудорӧдз. Водзӧ войвылӧ Кулӧмдінса лесхозлӧн Кулӧмдінса лесничествоын 3 кварталлӧн да Кулӧмдінса лесхозлӧн Кужса лесничествоын 60, 48, 38, 28, 18, 8 кварталъяслӧн рытыввыв мудорті. Водзӧ 8 — 10 кварталъяслӧн войвыв мудорті. Водзӧ лунвылӧ 10, 20, 30, 40 кварталъяслӧн войвыв мудорті. Водзӧ асыввылӧ Кулӧмдінса лесхозлӧн Кужса лесничествоын 51, 52 кварталъяслӧн да Немдінса лесхозлӧн Шӧръягса лесничествоын 1 — 14 кварталъяслӧн войвыв мудорті. Водзӧ лунвылӧ 14, 31, 48 кварталъяслӧн асыввыв мудорті. Водзӧ рытыввылӧ 48 кварталлӧн лунвыв мудорті. Водзӧ лунвылӧ 64 кварталлӧн асыввыв мудорті. Водзӧ рытыввылӧ Немдінса лесхозлӧн Шӧръягса лесничествоын 64 — 52 кварталъяслӧн да Кулӧмдінса лесхозлӧн Кулӧмдінса лесничествоын 18 — 15 кварталъяслӧн лунвыв мудорті. Водзӧ лунвылӧ 28 кварталлӧн асыввыв мудорті. Водзӧ рытыввылӧ 28, 27 кварталъяслӧн лунвыв мудорті да лунвылӧ 40 кварталлӧн асыввыв мудорті. Водзӧ асыввылӧ Кулӧмдінса лесхозлӧн Кулӧмдінса лесничествоын 57 кварталлӧн войвыв мудорті да лунвылӧ 57, 78 кварталъяслӧн асыввыв мудорті, Эжва ю вомӧн сылань жӧ, Кулӧмдінса лесхозлӧн Керчомъяса лесничествоын 6, 17 кварталъяслӧн асыввыв мудорті. Водзӧ рытыввылӧ Кулӧмдінса лесхозлӧн Керчомъяса лесничествоын 17, 16 кварталъяслӧн, Кулӧмдінса лесхозлӧн Кулӧмдінса лесничествоын 95 — 86 кварталъяслӧн да Кулӧмдінса лесхозлӧн Дереваннӧйса лесничествоын 81, 80 кварталъяслӧн лунвыв мудорті. Водзӧ войвылӧ 80 кварталлӧн рытыввыв мудорті. Водзӧ асыввылӧ Кулӧмдінса лесхозлӧн Дереваннӧйса лесничествоын 80, 81 кварталъяслӧн войвыв мудорті. Водзӧ войвылӧ Кулӧмдінса лесхозлӧн Кулӧмдінса лесничествоын 67, 47 кварталъяслӧн рытыввыв мудорті. Водзӧ асыввылӧ 47 кварталлӧн войвыв мудорті да войвылӧ 33, 19 кварталъяслӧн рытыввыв мудорті петан чутӧдз.

Пасйӧд. Мудоръяссӧ опишитӧма 1991 вося Кулӧмдінса лесхозлӧн да 2001 вося Немдінса лесхозлӧн вӧр овмӧс нуӧдан материалъяс тӧд вылын кутӧмӧн.».